বালিয়াকান্দিতে অর্ধশত শিক্ষাপ্রতিষ্ঠান বন্ধ রেখে সম্মেলন
রাজবাড়ীর বালিয়াকান্দিতে অর্ধশত মাধ্যমিক শিক্ষাপ্রতিষ্ঠান বন্ধ রেখে ৫ শতাধিক শিক্ষক দিনব্যাপী সম্মেলন ও ভোজসভা করেছেন। রোববার উপজেলার আড়কান্দি উচ্চ বিদ্যালয়ে এ সম্মেলন ও ভোজসভা অনুষ্ঠিত হয়। ক্লাস বন্ধ রেখে শিক্ষক সমিতির এ সম্মেলন নিয়ে সচেতন মহল ও অভিভাবকদের মাঝে ক্ষোভের সৃষ্টি হয়েছে।







বালিয়াকান্দি পাইলট উচ্চ বিদ্যালয়ের সপ্তম শ্রেণির এক শিক্ষার্থীর বাবা এই প্রতিবেদককে জানান, সরকারি কর্মদিবসে পাঠদান বন্ধ রাখা অত্যন্ত দুঃখজনক। অষ্টম শ্রেণির এক ছাত্রের অভিভাবক বলেন, চলতি বছরের নভেম্বরে জেএসসির মতো একটি গুরুত্বপূর্ণ পরীক্ষা রয়েছে। এ সময় স্কুলে পাঠদান বন্ধ রাখা কতটা যৌক্তিক সংশ্লিষ্ট কর্তৃপক্ষই ভালো জানেন।




দুপুরে অনুষ্ঠানের আয়োজক উপজেলা মাধ্যমিক শিক্ষক সমিতির সভাপতি ও শালমারা নিশ্চিন্তপুর উচ্চ বিদ্যালয়ের প্রধান শিক্ষক রৎজিত কুমার পালের সঙ্গে স্কুল বন্ধ রেখে সম্মেলন করার বিষয়ে জানতে চাইলে তিনি ফোন কেটে দেন। উপজেলা মাধ্যমিক শিক্ষা কর্মকর্তা কাজী এজাজ কায়সারের কাছে একই প্রশ্ন করা হলে তিনি বলেন, শিক্ষাপ্রতিষ্ঠান বন্ধ আছে কি না, তা আমি জানি না। তবে ওই অনুষ্ঠানে আমারও দাওয়াত আছে। আমি মধ্যাহ্নভোজে অংশ নেব।

রাজবাড়ীর বালিয়াকান্দিতে অর্ধশত মাধ্যমিক শিক্ষাপ্রতিষ্ঠান বন্ধ রেখে ৫ শতাধিক শিক্ষক দিনব্যাপী সম্মেলন ও ভোজসভা করেছেন। রোববার উপজেলার আড়কান্দি উচ্চ বিদ্যালয়ে এ সম্মেলন ও ভোজসভা অনুষ্ঠিত হয়। ক্লাস বন্ধ রেখে শিক্ষক সমিতির এ সম্মেলন নিয়ে সচেতন মহল ও অভিভাবকদের মাঝে ক্ষোভের সৃষ্টি হয়েছে।